L 14/378
SL
Uradni list Evropske unije
16.1.2023
4.7
Opozorilni sistem se lahko začasno prekine zaradi drugih opozorilnih signalov, ki sporočajo pomembna varnostna sporočila.
4.8
Naprava, ki omogoča, da voznik zatemni vidna opozorila sistema za opozarjanje, je lahko vgrajena v vozila, ki jih uporabljajo reševalne službe, ali v vozila, ki so zasnovana in izdelana za uporabo v oboroženih silah, civilni zaščiti, gasilskih službah in službah, ki so odgovorne za vzdrževanje javnega reda.
4.9
Podrobnosti o postopkih aktiviranja in deaktiviranja sistema za opozarjanje voznika so določene v Dodatku 2 k tej prilogi.
4.10
Proizvajalec kot del vloge za podelitev homologacije v skladu s tem pravilnikom prikaže delovanje sistema za opozarjanje voznika, kot je določeno v Dodatku 1 k tej prilogi.
5.
Sistem za prisilo voznika
5.1
Vozilo mora imeti vgrajen dvostopenjski sistem za prisilo voznika, ki na začetku vključuje nizko stopnjo prisile (omejitev učinkovitosti), v nadaljevanju pa visoko stopnjo prisile (dejanska onesposobitev delovanja vozila).
5.2
Zahteva glede sistema za prisilo voznika se ne uporablja za motorje ali vozila, ki jih uporabljajo reševalne službe, ali za motorje ali na vozilih, zasnovanih in izdelanih za uporabo v oboroženih silah, civilni zaščiti, gasilskih službah in službah, ki so odgovorne za vzdrževanje javnega reda.
Stalno deaktiviranje sistema za prisilo voznika lahko izvede le proizvajalec motorja ali vozila.
5.3
Sistem za nizko stopnjo prisile Sistem za nizko stopnjo prisile zmanjša največji razpoložljiv navor motorja v območju vrtilne frekvence motorja za 25 odstotkov med vrtilno frekvenco največjega navora in prekinitveno točko regulatorja, kot je opisano v Dodatku 3 k tej prilogi.
Največji razpoložljiv navor motorja pod vrtilno frekvenco motorja največjega navora pred zahtevo po zmanjšanju navora ne presega zmanjšanega navora pri navedeni vrtilni frekvenci.
Sistem za nizko stopnjo prisile se aktivira, ko se vozilo prvič ustavi (2) po tem, ko so se pojavili pogoji iz odstavkov 6.3, 7,3, 8.5 in 9.4.
5.4
Sistem za visoko stopnjo prisile Proizvajalec motorja ali vozila vgradi vsaj en sistem za visoko stopnjo prisile iz odstavkov od 5.4.1 do 5.4.3 in sistem za „onesposobitev vozila glede na časovno omejitev“ iz odstavka 5.4.4.
5.4.1
Sistem za „onesposobitev po ponovnem zagonu“ mora omejiti hitrost vozila na 20 km/h („način počasne vožnje“) po zaustavitvi motorja na zahtevo voznika („key-off“).
5.4.2
Sistem za „onesposobitev vozila po dovajanju goriva“ mora omejiti hitrost vozila na 20 km/h („način počasne vožnje“) po tem, ko se raven goriva v posodi za gorivo zviša za izmerljivo količino, ki ne sme biti večja od 10 % prostornine posode za gorivo ter jo mora odobriti homologacijski organ na podlagi tehničnih zmogljivosti merilnika količine goriva in podatkov proizvajalca.
5.4.3
Sistem za „onesposobitev vozila po parkiranju“ omeji hitrost vozila na 20 km/h („način počasne vožnje“) po tem, ko vozilo miruje več kot eno uro.
(2) Za vozilo se šteje, da je ustavljeno, najpozneje minuto po tem, ko se hitrost vozila zmanjša na 0 km/h.
Da se vozilo šteje za ustavljeno, ni potrebno aktiviranje naprav, kot so parkirna zavora, zavorna naprava priklopnika ali ročna zavora.